মাণ্ড্য জেলা

মাণ্ড্য জেলা হলো দক্ষিণ ভারতে অবস্থিত কর্ণাটক রাজ্যের দক্ষিণ দিকে অবস্থিত একটি জেলা৷ এটি কর্ণাটকের চারটি প্রশাসনিক বিভাগের মহীশূর বিভাগের অন্তর্গত৷ জেলাটির সদর মান্ড্য শহরে অবস্থিত৷ ১৯৩৯ খ্রিস্টাব্দে পূর্বতন বৃহত্তর মহীশূর জেলা থেকে এই জেলাটি পৃথক করা হয়৷ জেলাটির উত্তর দিকে রয়েছে তুমকুর জেলা, পূর্ব দিকে রয়েছে রামনগর জেলা, দক্ষিণ-পূর্ব দিকে রয়েছে চামরাজনগর জেলা, দক্ষিণ-পশ্চিম দিকে রয়েছে মহীশূর জেলা এবং উত্তর-পশ্চিম দিকে রয়েছে হাসান জেলা৷ জেলাটির ১৬.০৩ শতাংশ শহরবাসী৷ মাণ্ড্য জেলাটি ১২°১৩' উত্তর অক্ষাংশ থেকে ১৩°০৪' উত্তর অক্ষাংশ এবং ৭৬°১৯' পূর্ব দ্রাঘিমাংশ থেকে ৭৭°২০' পূর্ব দ্রাঘিমাংশ অবধি বিস্তৃত৷ জেলাটি কোনো সমুদ্রোপকুলীয় সীমান্ত বা অন্যকোনো রাজ্যের সঙ্গে সীমান্ত নেই৷ জেলাটি সর্বমোট ক্ষেত্রফল ৪,৯৬১ বর্গকিলোমিটার (১,৯১৫ মা২)৷ জেলাটির প্রশাসনিক কেন্দ্র ও সদরদপ্তরটি মান্ড্য শহরে অবস্থিত৷ মাণ্ড্য জেলার সর্বমোট পাঁচটি মুলধারা নদী রয়েছে, সেগুলি হলো: কাবেরী নদী এবং নদীটির আরো চারটি প্রধান উপনদী তথা হেমবতী নদী, শিমশা নদী, লোকপাবনী নদী ও বীরবৈষ্ণবী নদী৷ মাণ্ড্য জেলাতে সর্বমোট সাতটি তালুক বা তহশিল রয়েছে এবং এগুলি আবার দুটি মহকুমায় বিভক্ত৷ মাণ্ড্য মহকুমাতে রয়েছে তিনটি তালুক, সেগুলি হলো: মাণ্ড্য তালুক, মাদ্দুর তালুক এবং মালাবল্লী তালুক৷ আবার পাণ্ডবপুরা মহকুমাতে রয়েছে চারটি তালুক, সেগুলি হলো: পাণ্ডবপুরা তালুক, শ্রীরঙ্গপত্তন তালুক, নাগমঙ্গল তালুক এবং কৃষ্ণরাজপেট তালুক৷ মাণ্ড্য জেলাটি কাবেরী নদী এবং তার একাধিক উপনদী বিধৌত সমতল উপত্যকা ও সামান্য উচ্চভূমিতে অবস্থিত৷ একারণে জেলাটিতে কৃষিকাজ ও কৃষিজাত শিল্পের প্রভূত প্রসার ঘটেছে৷ জেলাটির মোট অর্থনীতির সিংহভাগ অংশই পরোক্ষ ও প্রত্যক্ষভাবে কৃষিভিত্তিক৷ এখানে উৎপাদিত ফসলগুলির মধ্যে চাল/ধান, বরবটি, আখ, জোয়ার, ভুট্টা, কার্পাস, কলা, রাগি, নারিকেল, বিভিন্ন প্রকার দানাশস্য এবং রকমারি শাক সবজি উল্লেখ্য৷ মাণ্ড্য জেলাতে পর্যাপ্ত পরিমাণে সড়ক পরিবহন ব্যবস্থা রয়েছে। ২৭৫ নং জাতীয় সড়ক, ৯৪৮ নং জাতীয় সড়ক এই জেলার উপর দিয়ে দীর্ঘায়িত। জেলাটির মধ্যে ভারতীয় জাতীয় সড়কের ৭৩ কিলোমিটার রয়েছে। রাজ্য সড়ক রয়েছে ৪৬৭ মিটার এবং বৃহত্তর জেলা সড়ক রয়েছে ২৯৬৮ কিলোমিটার। সমগ্র মাণ্ড্য জেলাটি ভারতীয় রেলওয়ের দক্ষিণ পশ্চিম রেলওয়ের শাখায় অবস্থিত। জেলাটিতে অবস্থিত রেলওয়ে স্টেশন গুলি হল, মাণ্ড্য রেলওয়ে স্টেশন মাদ্দুর রেলওয়ে স্টেশন পাণ্ডবপুরা রেলওয়ে স্টেশন শ্রীরঙ্গপত্তন রেলওয়ে স্টেশন বি.জি. নগর রেলওয়ে স্টেশন ২০১১ খ্রিস্টাব্দে ভারতের জনগণনা অনুসারে মাণ্ড্য জেলা মোট জনসংখ্যা ১৮,০৫,৭৬৯ জন, যা গাম্বিয়া রাষ্ট্রের বা আমেরিকা যুক্তরাষ্ট্রের নেব্রাস্কা রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলাটি ২৬৩তম স্থান দখল করেছে৷ জেলাটির জনঘনত্ব ৩৬৫ জন প্রতি বর্গকিলোমিটার (৯৫০ জন/বর্গমাইল)৷ ২০০১ থেকে ২০১১ খ্রিস্টাব্দে জনসংখ্যা বৃদ্ধির হার ছিলো ২.৫৫ শতাংশ৷ এখিনে প্রতি হাজার পুরুষে নারী সংখ্যা ৯৮৯ জন৷ জেলাটিতে মোট সাক্ষরতার হার ৭০.৪০ শতাংশ, যেখানে পুরুষ সাক্ষরতার হার ৭৮.২৭ শতাংশ এবং স্ত্রী সাক্ষরতার হার ৬২.৫৪ শতাংশ৷ "District Profile"। Department of State Education Research Andrew Training। সংগ্রহের তারিখ ৬ জানুয়ারি ২০১১।  "Know India - Karnataka"। Government of India। সংগ্রহের তারিখ ৬ জানুয়ারি ২০১১।  "District Statistics"। Official Website of Mandya district। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১১।  https://www.mapsofindia.com/maps/karnataka/tehsil/ India Census Map ওয়েব্যাক মেশিনে আর্কাইভকৃত ১১ জানুয়ারি ২০১০ তারিখে "Ground Water Information Booklet" (পিডিএফ)। Central Ground Water Board। সংগ্রহের তারিখ ৭ জানুয়ারি ২০১১।  "Mandya District at a glance"। Mandya City Council। ২০০৫-১২-১৯ তারিখে মূল থেকে আর্কাইভ করা। সংগ্রহের তারিখ ২০০৬-১১-১০।  "District wise details of road length in Karnataka"। Karnataka Public Works Department। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১১।  [১] ওয়েব্যাক মেশিনে আর্কাইভকৃত ২১ জুলাই ২০১১ তারিখে "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gambia, The 1,797,860 July 2011 est.  "2010 Resident Population Data"। U. S. Census Bureau। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nebraska 1,826,341  Decadal Variation In Population Since 1901